
ที่  นศ  75501/ว189
                                                 ที่ทำการองค์การบริหารส่วนตำบลชะอวด
                                                                                 อำเภอชะอวด   นศ  80180






 27     ธันวาคม    2556
เรื่อง     ขอความร่วมมือประกาศ/ประชาสัมพันธ์
เรียน     กำนันตำบลชะอวด/ผู้ใหญ่บ้านทุกหมู่บ้าน  ผู้จัดรายการวิทยุชุมชนคนท้องถิ่นคลื่น 91.75
สิ่งที่ส่งมาด้วย      สำเนาคำสั่งอบต.ชะอวด





จำนวน   1   ชุด

   
ด้วยองค์การบริหารส่วนตำบลชะอวด อำเภอชะอวด ได้จัดคำสั่ง เรื่องการมอบอำนาจนายกองค์การบริหารส่วนตำบลให้ปลัดองค์การบริหารส่วนตำบลชะอวดปฏิบัติราชการแทน  เพื่อให้การบริหารราชการขององค์การบริหารส่วนตำบลชะอวด เป็นไปด้วยความเรียบร้อยรวดเร็ว  เกิดความคล่องตัว เป็นการกระจายอำนาจ  รวมทั้งเป็นการลดขั้นตอนและระยะเวลาในการสั่งการ  การอนุญาต  และการอนุมัติในเรื่องเกี่ยวกับการให้บริการประชาชนโดยตรง  อาศัยอำนาจตามความในมาตรา 60 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง  (ฉบับที่ 5) พ.ศ.2546 นายกองค์การบริหารส่วนตำบลชะอวด จึงมอบอำนาจในการพิจารณาตัดสินใจสั่งการ การอนุญาต  และการอนุมัติในเรื่องเกี่ยวกับการให้บริการประชาชนโดยตรง  ตามบัญชีการมอบอำนาจแนบท้ายคำสั่งนี้ และให้รายงานผลการปฏิบัติราชการแทนตามที่ได้รับมอบอำนาจเสนอนายกองค์การบริหารส่วนตำบลทุกวันที่  30  ของเดือน


จึงเรียนมาเพื่อพิจารณา หวังเป็นอย่างยิ่งว่าจะได้รับความร่วมมือจากท่านด้วยดีและขอขอบคุณมา  ณ  โอกาสนี้

               ขอแสดงความนับถือ
            (นายบุญฤทธิ์  แคล้วแก้ว)
             นายกองค์การบริหารส่วนตำบลชะอวด
สำนักงานปลัด

งานการเจ้าหน้าที่

โทร. 0-7538-0332
โทร.โทรสาร 075-380332   ต่อ  11

www.chauat.go.th

    คำสั่งองค์การบริหารส่วนตำบลชะอวด
     ที่  194  /2556

       เรื่อง    มอบอำนาจนายกองค์การบริหารส่วนตำบลให้ปลัดองค์การบริหารส่วนตำบล
ปฏิบัติราชการแทน  
                   ...................................................................


ตามคำสั่งองค์การบริหารส่วนตำบลชะอวดที่ 006/2552 ลงวันที่ 16 มกราคม 2552 และ คำสั่งที่ 123/2552 ลงวันที่ 25 ธันวาคม  2552 เรื่อง มอบอำนาจนายกองค์การบริหารส่วนตำบลให้ปลัดองค์การบริหารส่วนตำบลปฏิบัติราชการแทน  ไปแล้ว  นั้น 

ดังนั้น เพื่อให้การบริหารราชการขององค์การบริหารส่วนตำบลชะอวด   เป็นไปด้วยความเรียบร้อยรวดเร็ว  เกิดความคล่องตัว  เป็นการกระจายอำนาจ  รวมทั้งเป็นการลดขั้นตอนและระยะเวลาในการสั่งการ  การอนุญาต  และการอนุมัติในเรื่องเกี่ยวกับการให้บริการประชาชนโดยตรง  อาศัยอำนาจตามความในมาตรา 60 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง      (ฉบับที่  5) พ.ศ.2546  นายกองค์การบริหารส่วนตำบลชะอวด จึงมอบอำนาจในการพิจารณาตัดสินใจสั่งการ       การอนุญาต  และการอนุมัติในเรื่องเกี่ยวกับการให้บริการประชาชนโดยตรง  ตามบัญชีการมอบอำนาจแนบท้ายคำสั่งนี้ และให้รายงานผลการปฏิบัติราชการแทนตามที่ได้รับมอบอำนาจเสนอนายกองค์การบริหารส่วนตำบลทุกวันที่  30  ของเดือน
 

ทั้งนี้  ตั้งแต่บัดนี้ เป็นต้นไป




      สั่ง  ณ  วันที่ 16 เดือน ตุลาคม  พ.ศ.   2556
                       (นายบุญฤทธิ์  แคล้วแก้ว)
                        นายกองค์การบริหารส่วนตำบลชะอวด
